OpenLLM-France/wikimedia huggingface dataset:
# Miquel Pàmies Guitart

Miquel Pàmies Guitart (Barcelona, 1921 - Vilassar de Dalt, 2022) va ser un activista català per la independència de Catalunya.
De pare pintor i mare brodadora, va estudiar als Salesians i va treballar de representant de perfums. Durant el Franquisme anava d'amagat a llançar flors al monument de Rafael Casanova. Es va jubilar el 1988. Va ser un activista republicà molt actiu en totes les causes vinculades amb la independència de Catalunya i va anar a totes les manifestacions que va poder. Va anar a votar l'1 d'octubre del 2017 al referèndum per la independència de Catalunya. Cada dilluns a les set de la tarda es reunia amb els veïns de Vilassar de dalt a la plaça de la Vila per reivindicar la llibertat dels presos polítics. També es va sumar en diversos actes del Tsunami Democràtic. Va desplaçar-se a Brussel·les amb la seva família, amb 99 anys, per a visitar Carles Puigdemont. Va seguir assistint a totes les manifestacions per la independència que podia. L'expresidenta del Parlament, Carme Forcadell, va anunciar la seva mort en una piulada.

## Referències

* 1 2 «Miquel Pàmies Guitart: "No em penso morir sense veure la república catalana"». [Consulta: 23 març 2022].
* ↑ «El abuelo 'indepe' de 99 años que no se pierde una manifestación» (en espanyol europeu), 09-11-2019. [Consulta: 23 març 2022].
* ↑ Peláez, Arnau. «Mor en Miquel, l'avi independentista de 101 anys que no es perdia ni una manifestació», 23-03-2022. [Consulta: 23 març 2022].
* ↑ «S'ha mort Miquel Pàmies, independentista centenari que anava a totes les manifestacions». [Consulta: 23 març 2022].
# Artur London

Artur London (Přívoz i Moravská Ostrava, 1 de febrer de 1915 - París, 8 de novembre de 1986) va ser un escriptor i polític txecoslovac. Va ingressar als 14 anys en les Joventuts Comunistes, va lluitar amb les Brigades Internacionals a Espanya i va ser membre de la Resistència francesa a partir del 1940. Va ser deportat a Mauthausen el 1942.
El 1949 va ser nomenat vice-ministre d'Afers exteriors de Txecoslovàquia. Va ser detingut el 1951 i un dels catorze acusats en el Procés de Praga de 1952. Atenent a l'antisemitisme manifestat per Stalin després de la Segona Guerra Mundial, el fet que London fos jueu no seria aliè a la seva persecució. El procés va acabar amb onze condemnes a mort a la forca i tres cadenes perpètues, entre les quals la d'Artur London, tot i que va ser rehabilitat el 1956. El 1963, London va abandonar Txecoslovàquia i es va instal·lar a França, on va publicar Espagne..., una obra dedicada a la Guerra Civil, la qual cosa per a ell va ser una manera de rehabilitar als veterans de les Brigades Internacionals que havien estat empresonats o executats en els processos duts a terme a Praga, Budapest i Sofia. El 1968 va publicar L'Aveu (La confessió), que va inspirar una pel·lícula homònima de Costa Gavras el 1970, amb guió de Jorge Semprún amb Yves Montand com London. Va morir a Paris el 1986.
La seva dona va ser Lise London, amb nom de soltera Lise Ricol, d'origen espanyol i cunyada del dirigent del Partit Comunista Francès Raymond Guyot.

## Obres

* Les fonts de la confessió, publicat en català per Edicions de 1984.
* Es van aixecar abans de l'alba, escrit per Artur London a Praga, a la seva sortida de la presó, és la història de la Guerra Civil espanyola vista per un dels més de trenta mil voluntaris de més de trenta països que van formar les Brigades Internacionals, d'un dels himnes de les quals està extret el títol.

## Referències

* ↑ France24 in English entry
* ↑ «Veteran communist Lise London dies at age 96». El País, 08-04-2012 [Consulta: 21 abril 2012].
* ↑ «Les fonts de la confessió». Edicions de 1984. Arxivat de l'original el 2016-12-20. [Consulta: 16 desembre 2016].
# C-563

La C-563 (Comarcal C-563), és una carretera de la Xarxa de Carreteres del Pirineu, situada a la comarca de l'Alt Urgell i el Berguedà que comunica les poblacions de Tuixent i Gósol i enllaça la comarca de l'Alt Urgell i la comarca del Berguedà.
Segueix el nou sistema de codificació de les carreteres catalanes; la C que n'encapçala el nom no correspon a les antigues carreteres denominades comarcals.
L'any 2009, la Generalitat de Catalunya, va emprendre unes obres per tal de millorar els accesos a Josa de Cadí.

## Recorregut

| Tipus de Sortida | Direcció de la sortida | Carretera que hi enllaça | Qm | Comarca |
| C-563 | Tuixent | C-462 | 0 | Alt Urgell |
| | Josa de Cadí | | - | Alt Urgell |
| | Gósol | | - | Berguedà |
| | Cambi de província (Lleida - Barcelona) | B-400 | - | Berguedà |

## Referències

* ↑ http://territori.gencat.cat/web/.content/home/01_departament/documentacio/territori_mobilitat/carreteres/documentacio_tecnica/cataleg_carreteres_catalunya_2015.pdf Arxivat 2018-01-27 a Wayback Machine.
* ↑ «Còpia arxivada». Arxivat de l'original el 2018-01-26. [Consulta: 26 gener 2018].
* ↑ https://www.naciodigital.cat/lleida/noticia/4202/ciu/aconsegueix/millora/seguretat/viaria/c-563

## Enllaços externs

* La C-563 en el sen entorn, a l'Institut Cartogràfic de Catalunya
# Tepecano

El tepecano és una llengua indígena de la família uto-asteca actualment extinta i parlada pels tepecanos, residents a Azqueltán (Atzqueltlán) un petit llogaret al costat del riu Bolaños en una àrea remota del nord de Jalisco, just a l'est del domini lingüístic del huichol.

## Classificació

Es considera que la llengua uto-asteca més estretament emparentada amb el tepecano seria el tepehuan meridional parlat una mica més al nord en l'estat de Durango. El tepecano evidencia nombrosos trets de l'àrea lingüística mesoamericana. L'últim parlant conegut de tepecano va ser Lino de la Rosa (nascut el 22/Setembre/1895), que encara vivia al febrer de 1980.
La recerca sobre el tepecano va ser duta a terme per primera vegada pel lingüista i antropòleg nord-americà John Alden Mason que va fer treball de camp a Azqueltán entre 1911 i 1913. Aquest treball va portar a la publicació d'una monografia que presentava un esbós gramatical (1916) així com algun article a partir de dades preses de diversos informants en 1918. Més tard Dennis Holt va dur a terme algun treball de camp en 1965 i en 1979-80, encara que no va publicar les dades.

## Morfologia

El tepecano és una llengua aglutinant, on les paraules utilitzen sufixos complexos per a una varietat de propòsits amb diversos morfemes enfilats.

## Referències

* ↑ Holt 2001: 30
* ↑ Dennis Holt, comunicació personal

## Bibliografia

* Campbell, Lyle. American Indian Languages: The Historical Linguistics of Native America. 2000a ed.. Nova York: Oxford University Press, 1997. ISBN 0-19-509427-1. OCLC 32923907.
* Holt, Dennis «Valedictory: Lino de la Rosa» (PDF online facsimile). Ogmios Newsletter. Foundation for Endangered Languages [Bath, England], 2.4, 16, Spring 2001, pàg. 30. ISSN: 1471-0382. OCLC: 223025309.
* Mason, J. Alden «Tepecano, a Piman Language of Western Mexico» (digitized reproduction online at Internet Archive). Annals of the New York Academy of Sciences. the Academy [Nova York], 25, 2, juny 1916, pàg. 309–416. DOI: 10.1111/j.1749-6632.1916.tb55171.x. ISSN: 0077-8923. OCLC: 1946633.
* Mason, J. Alden «Tepecano Prayers» (digitized reproduction online at Wikisource). International Journal of American Linguistics. Douglas C. McMurtrie [Nova York], 1, 2, maig 1918, pàg. 91–153. DOI: 10.1086/463718. ISSN: 0020-7071. OCLC: 31838203.
# Miquel Puig i Massana

Miquel Puig i Massana (Barcelona, 12 d'octubre de 1924 - 4 de juliol de 2018) va ser un metge i cirurgià català, considerat el pioner de la cirurgia cardiovascular.
Fill i net de metges, es llicencià en medicina el 1949 per la Universitat de Barcelona. Tot i això, en comptes de la tradició familiar, que el portava a la ginecologia, aviat el va seduir la cirurgia. Va començar com a cirurgià general, i després es va sentir atret per una nova especialitat emergent: la cirurgia cardiovascular. Atès que no hi havia centres d'aquesta especialitat al país, se'n va anar a Lió, on es formà com a cardiòleg a l'hospital Édouard Herriot d'aquesta ciutat, i en diversos centres d'Europa i dels Estats Units. De retorn a Catalunya, es dedicà sobretot a difondre i a perfeccionar els coneixements adquirits. El 1966 s'incorporà al departament de cirurgia cardiovascular de la clínica Sant Jordi, que, sota la seva direcció, es convertí en un centre pioner de l'especialitat a l'Estat espanyol. Hi fundà un laboratori on investigà el rebuig en els trasplantaments de cor, la circulació extracorpòria i els al·loempelts valvulars. També impulsà un programa de formació de residents basat en la seva experiència en centres sanitaris dels Estats Units. El 1973, amb el seu equip, s'incorporà a l'Hospital Universitari de Bellvitge, on l'any següent fundà el Servei de Cirurgia Cardíaca, que dirigí fins a la jubilació (1990). Entre les seves aportacions sobresurt el disseny d'un anell per a l'anuloplàstia de la vàlvula mitral i la vàlvula tricúspide, anomenat "anell de Puig-Massana-Shiley", que va arribar a ser un dels més utilitzats i que avui encara perdura.
L'any 1990 es jubilà després d'haver participat en unes 12.000 intervencions quirúrgiques aproximadament. Abandonà la dedicació a la medicina, i passà a viure a la masia que tenia al peu del Montseny, on es dedicà al conreu de la terra, l'escultura i la pintura, mostrant una notable habilitat en aquesta darrera activitat.

## Referències

* ↑ Castells Cuch, Eduard. «Miquel Puig Massana». comb.cat. [Consulta: 26 abril 2021].
* 1 2 3 «Miquel Puig i Massana». Gran Enciclopèdia Catalana. Barcelona: Grup Enciclopèdia Catalana.
* ↑ Saura Grífol, Emili «Miquel Puig i Massana (Barcelona, 12/10/1924 – 04/07/2018)». Galeria de Metges Catalans. Col·legi de Metges de Barcelona (CoMB) [Consulta: 17 octubre 2019].
* 1 2 3 Saura, Emili «Pioner de la cirurgia cardiovascular: Miquel Puig Massana (1924-2018). Cirurgià, inventor de l'anell Puig Massana». La Vanguardia (Hemeroteca), 12-07-2018, pàg. 33 [Consulta: 17 octubre 2019].
* 1 2 Baños, Josep-Eladi; Guardiola, Elena «Eponímia mèdica catalana. L'anell de Puig Massana». Annals de Medicina. Acadèmia de Ciències Mèdiques i de la Salut de Catalunya i de Balears, Vol. 102, Núm. 2, 2019, pàg. 75-78. ISSN: 2013-7109 [Consulta: 17 octubre 2019].
# Marmolejo

Marmolejo és un municipi de la província de Jaén (Andalusia), pertanyent a la comarca de la Campiña de Jaén, que se situa a l'oest d'aquesta, limitant amb la província de Còrdova. La meitat nord del terme municipal és dins de la Sierra Morena; un sector d'aquesta àrea s'integra en el Parc Natural Serres de Andújar. La meitat sud concentra les àrees conreades en les quals l'olivera és majoritària, encara que en la vega del Guadalquivir tenen certa importància els cultius de regadiu, com el blat de moro, el cotó, l'alfals i una gran varietat de productes hortícoles.
La ramaderia és important degut, principalment, a la presència d'una gran explotació de boví d'aptitud lletera en semiestabulació en la pedania del Poblado de San Julian.
L'economia de Marmolejo es basa en l'agricultura, la ramaderia, els aprofitaments forestal i cinegètic, i l'hostaleria relacionada amb el trànsit de viatgers de la propera autovia d'Andalusia i el seu Balneari.
# Arberatze-Zilhekoa

Arberatze-Zilhekoa (en francès i oficialment Arbérats-Sillègue), és una comuna de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes d'Arboti-Zohota al nord, Aiziritze-Gamue-Zohazti al nord-oest, Domintxaine-Berroeta a l'est i Behaskane-Laphizketa al sud-oest.

## Demografia

Evolució demogràfica :
| 1901 | 1962 | 1968 | 1975 | 1982 | 1990 | 1999 |
| 242 | 184 | 175 | 177 | 198 | 222 | 270 |
| A partir de 1962, el cens té en compte la població resident definida com a "Population sans doubles comptes" per l'INSEE |||||||

## Administració

Llista d'alcaldes :
| Data d'elecció | Identitat |
| Les dades anteriors a 1995 no es coneixen. |||
| 1995 | Jacques Sallenave |
| 2001 | Sauveur Arnaud Bacho |
# Carla Fontdeglòria Coll

Carla Fontdeglòria Coll (Mataró, Maresme, 8 de juliol de 2000) és una jugadora d'hoquei sobre patins catalana.
Es formà al planter del Club Hoquei Mataró, amb el qual aconseguí l'ascens a l'OK Lliga amb tretze anys i es proclamà dues vegades campiona d'Europa de clubs sub-17 (2016, 2017). L'estiu de 2017 fitxà pel Hoquei Club Palau de Plegamans, amb el qual ha guanyat la majoria dels títols de l'entitat, dues Lligues europees (2021, 2022), una Lliga catalana (2021), dues OK Lliga (2021, 2022) i una Supercopa d'Espanya (2022). Amb la selecció catalana sub-18 es proclamà Campiona d'Espanya de seleccions autonòmiques (2016) i ha sigut internacional amb l'absoluta a la final de la GoldenCat, fent dos gols.

## Palmarès
### Clubs

* 2 Lligues europees d'hoquei sobre patins femenina: 2020-21, 2021-22
* 1 Lligues catalana d'hoquei sobre patins femenina: 2020-21
* 2 Lligues espanyoles d'hoquei sobre patins femenina: 2018-19, 2020-21
* 1 Copa espanyola d'hoquei sobre patins femenina: 2024
* 1 Supercopa espanyola d'hoquei sobre patins femenina: 2021-22

### Selecció catalana

* GoldenCat: 2022 i 2024

## Referències

* ↑ Mayola, Marc. «Carla Fontdeglòria, de Mataró al cim d’Europa». Capgròs. Mataró i Maresme, 05-06-2021. [Consulta: 1r abril 2023].
* ↑ «Aina Florenza i Carla Fontdeglòria, una temporada per recordar». Esportiu Maresme, 30-06-2022. [Consulta: 1r abril 2023].
* ↑ «Catalunya, liderada per Carla Fontdeglòria, supera Itàlia (3-1) en la final de la GoldenCat». Esport3, 16-10-2022. [Consulta: 1r abril 2023].

## Enllaços externs

* Fitxa de Carla Fontdeglòria Coll - RinkHockey.net (anglès)
# Breteil

Breteil (en bretó Brezhiel) és un municipi francès, situat a la regió de Bretanya, al departament d'Ille i Vilaine. L'any 2006 tenia 3.289 habitants.

## Administració

Llista d'alcaldes :
| Període | Identitat | Partit |
| 1931-1963 | Pierre Marie Jéhannin | |
| 1963-1983 | Louis Renault | |
| 1983-2020 | Joseph Le Lez | Divers gauche |
| 2020- | Isabelle Ozoux | |

## Demografia

Evolució demogràfica :
| 1806 | 1826 | 1846 | 1866 | 1886 | 1906 | 1926 | 1946 | 1962 | 1968 | 1975 | 1982 | 1990 | 1999 |
| 1237 | 1296 | 1180 | 1257 | 1358 | 1236 | 1073 | 1030 | 815 | 833 | 1685 | 2436 | 2788 | 2974 |
| Des de 1962: població sense dobles comptes ||||||||||||||

## Història

Bratuspantium fou probablement la capital dels bel·lòvacs i seria la moderna Breteil, però una altra identificació diu que fou rebatejada Cesaromagus (Ptolemeu esmenta aquest om com la principal ciutat dels Bel·lòvacs) que fou després Beauvais
# Pantalla de vista clara

Una pantalla de visió clara o clearview screen és un disc de vidre muntat en una finestra que gira i dispersa la pluja, plugim i la neu. Una pantalla de visió nítida sol ser impulsada per un motor elèctric al centre del disc i sovint s'escalfa per evitar la condensació o la formació de gel. Altres noms comuns inclouen "vista clara", "finestra giratòria" i "eixugaparabrises giratori".
Les pantalles de visió clara van ser patentades l'any 1917 per Samuel Augustine de Normanville i Leslie Harcourt Kent com una pantalla independent muntada en pilars, amb patents posteriors per a telescopis i cobertes òptiques, seguides pel vidre del pont de vaixells més familiar. Les pantalles de visió clara també s'utilitzen en locomotores i transport ferroviari, i es van comercialitzar sense èxit per als automòbils. Inicialment van ser fabricats per George Kent Ltd, una empresa iniciada per l'avi de Leslie Kent, i de la qual Leslie Kent més tard va ser directora.
* Imatge de detall des de l'interior d'una pantalla de visió clara a R/V Knorr
* Una pantalla de visió clara de la locomotora dièsel tipus DD51 a Hokkaidō, Japó
* Els tramvies Sasara del tramvia de Sapporo estan equipats amb pantalles de visió clara

## Referències

* ↑ «Visual Weather-Screen». USPTO. [Consulta: 18 juny 2021].

## Vegeu també

* Edgar de Normanville (1882–1968), a qui s'ha atribuït el concepte de netejar l'aigua d'un parabrisa amb aquest mètode.
# Sébastien Delfosse

Sébastien Delfosse (Oupeye, província de Lieja, 29 de novembre de 1982) és un ciclista belga, professional des del 2008. Actualment corre a l'equip WB Veranclassic Aqua Protect. Del seu palmarès destaca la Volta a Colònia de 2013 i el Tour de Bretanya de 2015.

## Palmarès

* 2007
** 1r a la Kattekoers
** 1r a la Fletxa ardenesa
* 2013
** 1r al Circuit de Valònia
** 1r a la Volta a Colònia
* 2015
** 1r al Tour de Bretanya
* 2017
** 1r a La Drôme Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a cqranking.com
# Ministre d'Irlandès

El Ministre d'Irlandès fou el títol del Ministre del departament oficial govern de la República Irlandesa, l'Estat autoproclamat que va ser establert el 1919 pel Dáil Éireann, l'assemblea parlamentària formada per la majoria dels diputats escollits a les eleccions generals de 1918. La cartera fou creada per tal de promoure el gaèlic irlandès arreu del país. El càrrec fou abolit al cap d'un any d'existència, després de la conclusió de les negociacions per la independència amb el Regne Unit que acabaren amb la signatura del Tractat Angloirlandès. El 1956 el càrrec va ser restablert en certa meanera, amb la creació del nou Ministre de Gaeltacht.

## Ministre d'Irlandès

| Nom | Nom | Mandat | Mandat | Partit | President del Dáil Éireann | President del Dáil Éireann |
| | Seán T. O'Kelly | 29 de juny de 1920 | 26 d'agost de 1921 | Sinn Féin | | Éamon de Valera |
# Marguerite Abouet

Marguerite Abouet (Abidjan, 1971) és una escriptora de Costa d'Ivori.

## Sobre l'autora

Marguerite Abouet naix a la capital administrativa de Costa d'Ivori, al 1971.
Als 12 anys, els seus pares l'enviaren juntament amb el seu germà major a estudiar a París, França. Tots dos visqueren a casa del seu besoncle.
Els seus estudis foren més breus del previst i es dedicà a escriure novel·les, que no presentà a cap editor.
Ara resideix a Romainville, localitat de l'Illa de França, prop de París, i es dedica per complet a l'escriptura.
Institutriu de Yopougon és la primera història que ha dedicat al còmic. Amb una veu i un humor inèdits, descriu una Àfrica molt viva, llunyana als clixés de guerra, fam i misèria, amb què se sol descriure el continent africà. El 2006 rebé, amb Clément Oubrerie, el premi al Primer Àlbum en el Festival Internacional del Còmic d'Angulema.
Altres còmics famosos de l'autora són Akissi, un personatge inspirat en la seua infantesa a Abidjan, i Bienvenue, la història d'una jove que arriba a París.

## Referències

Abouet, Marguerite. Aya de Yopougon (en castellano). Barcelona: Norma Editorial, 2009, p. 144. ISBN 9788498475760.

## Enllaços externs

* «Aya de Yopougon. Une BD pleine d'humour de Marguerite Abouet et de Clément Oubrerie». , 29-03-2006.
* «Marguerite Abouet & Clement Oubrerie. Aya.(Book review)». , 01-09-2007.
* Abouet, Marguerite; Oubrerie; Dascher. AYA (en alemany). Drawn & Quarterly, 2008. ISBN 978-1-894937-90-0.
* «A sketch of life». , 27-10-2007.
* Marguerite Abouet: «El héroe en sí no existe, son los de su alrededor quienes lo generan»
# Arbeteta

Arbeteta és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2007 | 2021 |
| 51 | 52 | 64 | 59 | 50 | 20 |

## Vegeu també

* Web d'Arbeteta Arxivat 2008-03-03 a Wayback Machine.
* Pobles d'Espanya - Arbeteta Arxivat 2008-05-26 a Wayback Machine.
* Album amb Fotos d'Arbeteta

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Casabella

Casabella és una revista mensual italiana d'arquitectura. Va ser creada el 1928 per Guido Marangoni. Des d'aquesta data, la revista ha estat una de les més importants publicacions d'arquitectura a Itàlia i en la resta del món.

## Referències

* 1 2 «Magazines». Mondadori. Arxivat de l'original el 9 de novembre 2014. [Consulta: 26 octubre 2014].
* ↑ AnnMarie Brennan «Instrument of Industrial Modernization to Cultural Platform: A glimpse at the use of architecture in some Italian magazines, 1937-1965». Proceedings of the XXVIIIth SAHANZ Annual Conference, 01-07-2011 [Consulta: 21 gener 2015].
# Jae Crowder

Corey Jae Crowder (Villa Rica, Geòrgia, 6 de juliol de 1990) és un jugador de bàsquet nord-americà que actualment pertany a la plantilla dels Boston Celtics de l'NBA. Amb 1,98 metres d'alçària, juga en la posició d'aler. És el fill del també jugador professional Corey Crowder.

## Trajectòria esportiva
### Universitat

Va començar la seua carrera universitària en el South Georgia Tech Junior College, passant a l'any següent al Howard Community College, amb els quals va guanyar el 2010 el campionat de la NJCAA, sent triat Jugador de l'Any, després de fer de mitjana 18,9 punts i 9,0 rebots per partit.
El 2010, va ser transferit als Golden Eagles de la Universitat Marquette, on va jugar dues temporades en les quals va fer de mitjana 14,6 punts, 7,6 rebots i 1,8 assistències per partit. En la seua temporada, després de fer de mitjana 17,5 punts i 8,4 rebots per partit, va ser triat Jugador de l'any de la Big East Conference i ficat en el quintet ideal, i a més va aparéixer en el segon quintet All-American.

### Professional

Va ser triat en la trenta-quatrena posició del Draft de l'NBA de 2012 per Cleveland Cavaliers, però els seus drets van ser traspassats juntament amb els de Bernard James i Jared Cunningham a Dallas Mavericks, a canvi de Kelenna Azubuike i els drets sobre Tyler Zeller. Va debutar el 30 d'octubre davant els Los Angeles Lakers, amb els quals va aconseguir 8 punts i 3 rebots.
El 18 de desembre de 2014, Crowder va ser traspassat juntament amb el Brandan Wright, Jameer Nelson, una selecció de primera ronda pel draft de 2015 i una selecció de segona ronda per al draft de 2016 als Boston Celtics, a canvi de Rajon Rondo i Dwight Powell.

## Referències

* ↑ times-georgian.com Out of the Shadows ... of thy Father: Jae's hardcourt journey of dreams, consultat en novembre de 2012
* ↑ gomarquette.com Jae Crowder Bio Arxivat 2016-09-05 a Wayback Machine., consultat en novembre de 2012
* ↑ thedraftreview.com Estadístiques de Crowder en TDR, consultat en novembre de 2012
* ↑ jsonline.com Marquette's Crowder named Big East player of year, consultat en novembre de 2012
* ↑ basketball-reference.com NCAA College Basketball AP All-America Teams Arxivat 2012-06-03 a Wayback Machine., consultat en novembre de 2012
* ↑ thedraftreview.com 2012 NBA Draft, consultat en novembre de 2012
* ↑ dallasnews.com Trade official: Mavs acquire draft rights to Cunningham, James, Crowder Arxivat 2012-09-04 a Wayback Machine., consultat en novembre de 2012
* ↑ basketball-reference.com Dallas Mavericks at Los Angeles Lakers Box Score, 30 d'octubre de 2012, consultat en novembre de 2012
# Partir, revenir

Partir, revenir és una pel·lícula francesa dirigida per Claude Lelouch estrenada el 1985.

## Argument

1985. Salomé Lerner acaba d'escriure un llibre sobre la seva vida. Passa per la televisió en el programa Apostrophes de Bernard Pivot, i aquest imagina de seguida la pel·lícula que se'n podria fer. Una pel·lícula tota música.

## Repartiment

* Annie Girardot: Hélène Rivière
* Jean-Louis Trintignant: Roland Rivière
* Françoise Fabian: Sarah Lerner
* Erik Berchot: Saloman Lerner
* Michel Piccoli: Simon Lerner
* Evelyne Bouix: Salomé Lerner
* Richard Anconina: Vincent Rivière
* Charles Gérard: Ténardon
* Jean Bouise: El rector
* Denise Peron
* Monique Lange
* Marie-Sophie L.
* Ginette Garcin: La criada del rector
* Isabelle Sadoyan: La majordoma dels Rivière
* Bernard Pivot: Ell mateix
* Henri Amouroux: Ell mateix
* Bernard-Henri Lévy: Ell mateix

## Llocs

Destacar que l'essència de l'acció es desenvolupa al castell del poble de Châteauneuf-en-Auxois.